Meløy

Meløy er en kommune i Nordland fylke. Den grenser i nord mot Gildeskål, i øst mot Beiarn, og i sør mot Rana og Rødøy. Kommunesentrum er Ørnes, som har  innbyggere. Det mest kjente tettstedet er Glomfjord, som har en av Nordlands største industriparker. Glomfjord har  innbyggere. I havet utenfor fastlandet ligger det 755 store og små øyer. Andre tettsteder i kommunen er Neverdal, Halsa, Engavågen, Reipå og Ågskardet.

Kommunen hører historisk og geografisk til distriktet Helgeland, men har de siste årene blitt politisk og administrativt orientert mot Salten, blant annet i regionrådssamarbeid.

 Kommunevåpen 
Kommunevåpenet i Meløy ble vedtatt av Meløy kommunestyre den 31. januar 1984 og godkjent ved kongelig resolusjon den 7. desember 1984, fremmet av Kommunal- og arbeidsdepartementet. Motivet er en gul valmue (Papaver radicatum ssp. subglobosum) på blå bunn. Planten har sterk svovelgul farge og vokser like ved den blålige isen, og det er bakgrunnen for fargevalget på kommunevåpenet. Svartisvalmuen ble oppdaget for vitenskapen av geologen Johan Rekstad i 1898, da han drev undersøkelser ved Engabreen, en vestlig utløper av Svartisen.

 Geografi 
 Flatværet/Varkgård naturreservat
 Enga naturreservat
Láhko nasjonalpark

 Næringsliv 
Næringslivet består av industri, landbruk, fiske, fiskeoppdrett og servicenæringer. Kommunen har store vannreserver i fjellene og flere vannkraftverk. En av dammene, Storglomvassdammen, er verdens høyeste steinfyllingsdam med asfaltkjerne. Svartisen kraftverk har en årlig produksjon på 2200 GWh.

Glomfjord industripark omfatter pr. 2022 i alt 19 bedrifter med til sammen 420 arbeidsplasser.Glomfjord industripark Industriparken rommer blant annet Yara, som er en av  verdens ledende produsenter av gødsel. Yara Glomfjord produserer hvert år om lag 900.000 tonn gjødsel og kalksalpeter. Yara-fabrikken i Glomfjord er Meløy-regionens største private arbeidsplass med om lag 190 ansatte.Glomfjord industripark - Yara Glomfjord I begynnelsen av 2008 begynte REC å bygge en ny fabrikk for 1,3 milliarder kroner for multikrystallinske og monokrystallinske silisiumwafere for bruk i solceller. I tillegg ble det bygd en ny fabrikk for produksjon av slurry til wafer-industrien. I 2012 la REC ned sin virksomhet i Glomfjord.REC legger ned i Glomfjord - NRK/Nordland 21. mars 2012

 Historie 
 Meløy og Rødøy var samlet administrativt inntil år 1884; tidlige referanser til Rødø herred inkluderer normalt også Meløy.
 Meløygården på Meløya var hovedsete for adelsslekten Benkestok (ca. år 1500–1600). Kommunen kjøpte denne gården i 1872 og hadde sin administrasjon her inntil 1952, da den ble flyttet til Ørnes.
 Øyværet Støtt utenfor Kunna og Øra har alltid vært viktig for sjøfarten og var et viktig sted også under andre verdenskrig. Det finnes mange bunkere der den dag i dag.
 Glomfjord kraftverk var et av Norges første store vannkraftverk, og under andre verdenskrig bygde tyskerne det betydelig ut, men ble stoppet av sabotasje fra de allierte. Norsk Hydro etablerte etter krigen (1947) kunstgjødselproduksjon der tyskerne hadde forsøkt å utvide den allerede eksisterende produksjonen av aluminium.

 Politikk 

 Kommunestyrevalget 2023  

 Kommunestyrevalget 2019  
Valgresultatet kommunestyrevalget 2019:Meløy kommunestyre er konstituert  - Meløy kommune	

 Kultur 
Kommunen har et rikt kulturliv med mange festivaler og revyer. NordNorsk Revyfestival arrangeres i Meløy annenhvert år. Norsk revyfestival arrangeres på høylandet Høylandet. Sommerdagan arrangeres hvert år i månedsskiftet juli/august.

Meløy har også et rikt lokalt musikkliv. En av de mest kjente artistene er Jørgen Nordeng, best kjent under artistnavnene Jørg-1 og Joddski, tidligere medlem i hiphop-gruppa Tungtvann (1999–2007). Etter at Tungtvann ble oppløst i 2007, satset Jørgen Nordeng på solokarriere under navnet Joddski.

 Tusenårssted 
Meløy kommunes tusenårssteder er Meløygården, Meløy kirke og minnebautaene ved kirken. På Meløygården er det satt ned en merkestein.

Meløygården på Meløya regnes som setet til adelsfamilien Benkestok og er en av Nordlands mange gårdshauger fra middelalderen.Norsk Arkeologisk Leksikon 2005 Meløygården eies av Stiftelsen for vern av Meløygården, samt noen privatpersoner.

Det statlige tilskuddet som ble gitt i forbindelse med kåringen av tusenårsstedet, ble blant annet benyttet til grusing av gamle kirkevei og lysarmatur i Meløygården.

 Tusenårstre 
Det ble plantet tusenårstre i Meløygården og ved Rådhuset. I tillegg ble det på eget felt, «Tusenårsskogen», plantet trær fra alle skolekretser.

 Kulturverninteresser 
Fondal gård i Fonndalen i Holandsfjorden er en av de eldste (ca. 1630) gårdene i Meløy kommune som fortsatt er i drift. Gården er anlagt på en endemorene. En endemorene er grusen som isbreer fører med seg og legger igjen når de trekker seg tilbake.

Gården ble fredet av Riksantikvaren i 1997, på bakgrunn av forskjellige forhold – blant annet gårdens alder, byggeskikk og tidlig turisme. Denne fredningen er imidlertid utfordret, fordi bedrifter (og kommunen, motivert av utsiktene til økte skatteinntekter) ønsker tilgang til de store mengdene finkornet sand og småstein som finnes i endemorenen. Denne sanden er ideell til asfalt- og betongproduksjon, og ulike bedrifter hadde allerede utvunnet en del av sanden før Riksantikvaren avsa sitt fredningsvedtak. Engabreen ligger bare et steinkast fra gården, og opinionen mener utvinning av denne grusen vil forringe det unike landskapet og dermed også langsiktige inntekter fra turisme.

 Severdigheter 
 Meløy har den lavestliggende isbreen i Nord-Europa, Engabreen, en utløper av Svartisen.
 Det finnes mange helleristninger i Fykanbergene og på Åmøya.
 Øra var høvdingsete i vikingtiden.

 Fotnoter 

 Referanser 

 Eksterne lenker 


  Kommunefakta Meløy - Statistisk sentralbyrå 
  Visit Meløy - turistinformasjon
  Nordlandsmuseet - Meløy bygdemuseum
  Glomfjord - et stykke nord-norsk industrihistorie - nordnorge.com
  Glomfjord industripark